สวัสดีค่ะ พอดีเรามีตกขาวเป็นสีขาวขุ่นเหมือนแป้งเปียกเลย บางครั้งมีเหมือนก้อนนมบูดปะปนออกมา แต่ไม่มีกลิ่น เป็นมา 2 อาทิตย์แล้วค่ะ มีอาการคันแรกๆ แต่ตอนนี้ไม่คันแล้ว กลัวว่าจะเป็นเชื้อราในช่องคลอดค่ะ ควรทำยังไงคะ ซื้อยากินหรือยาเน็บดีคะ แล้วอยากทราบว่าถ้าเป็นเชื้อราควรหยุดมีเพศสัมพันธ์ใช่ไหมคะ
สวัสดีค่ะ สำหรับการที่สงสัยการที่มีตกขาวผิดปกติ (Leukorrhea)ตกขาวคือตกขาว มีการเปลี่ยนเเปลง จากเดิมทีในช่องคลอดผู้หญิงสามารถมีอยู่ได้ตามปกตินั้น มีปริมาณที่เพิ่มมากขึ้น มีกลิ่นเหม็น มีสีที่ผิดปกติไป เช่น สีเหลือง สีเขียว เป็นฟอง หรือลักษณะเปลี่ยนเป็นก้อน เเละ มีอาการคัน ในช่องคลอด หรือมีอาการปวดท้องน้อยโดยทั่วไป สามารถเกิดได้จากหลายสาเหตุ ส่วนมากคือการติดเชื้อในช่องคลอดค่ะ-การติดเชื้อรา (Vulvovaginal candidiasis) มีลักษณะตกขาวเป็นก้อน คล้ายนมบูด สีเหลือง มีอาการเเสบคันช่องคลอด หรืออวัยวะเพศภายนอกร่วมด้วย-แบคทีเรีย (Bacterial vaginosis) มีตกขาวปริมาณเพิ่มมากขึ้น มีกลิ่นเหม็น แสบคันช่องคลอดไม่มาก-ปรสิต (Trichomonas vaginalis) ตกขาวมีปริมาณเยอะขึ้น มีสีเหลือง แสบคันช่องคลอดมาก อาจมีเลือดปน โดยที่คู่นอนอาจมีสารคัดหลั่งลักษณะคล้ายกันออกจากอวัยวะเพศทั้งนี้การติดเชื้อ ที่มีอาการตกขาว สามารถเกิดได้จาก หลายสาเหตุค่ะ การมาตรวจภายในโดยสูตินรีเเพทย์จะเป็นการได้รายละเอียดที่ชัดเจน เเละเลือกการรักษาได้อย่างถูกต้องค่ะ เนื่องจากการติดเชื้อแต่ละเเบบ มีการรักษาที่แตกต่างกันค่ะ ส่วนการติดเชื้อรา สามารถรักษาได้ทั้งแบบรับประทาน เหน็บ หรือทาภายนอกค่ะส่วนการมีเพศสัมพันธ์ เเนะนำให้หลีกเลี่ยงก่อนค่ะ จนกว่าอาการตกขาวจะดีขึ้นค่ะ